CELEX: 32022D0661
Language: da
Date: 2022-04-21 00:00:00
Title: Rådets afgørelse (FUSP) 2022/661 af 21. april 2022 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

21.4.2022   
               
               
                  DA
               
               
                  Den Europæiske Unions Tidende
               
               
                  L 120/14
               
            
         RÅDETS AFGØRELSE (FUSP) 2022/661
         af 21. april 2022
         om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 27. maj 2016 vedtog Rådet afgørelse (FUSP) 2016/849 (1).
                  
               
                     (2)
                  
                  
                     I sine konklusioner af 17. juli 2017 erklærede Rådet, at Unionen ville overveje yderligere passende svar på Den Demokratiske Folkerepublik Koreas (»DPRK«) handlinger, der underminerer den globale ikkesprednings- og nedrustningsordning, navnlig gennem yderligere autonome restriktive foranstaltninger.
                  
               
                     (3)
                  
                  
                     Den 22. december 2017 vedtog De Forenede Nationers Sikkerhedsråd (»FN's Sikkerhedsråd«) FN's Sikkerhedsråds resolution 2397 (2017), hvori det på ny bekræftede, at DPRK: ikke må foretage yderligere affyringer under anvendelse af ballistisk missilteknologi, atomprøvesprængninger eller nogen anden provokation; straks skal indstille alle aktiviteter vedrørende sit ballistiske missilprogram og i denne forbindelse genbekræfte sine tidligere tilsagn om et moratorium for alle missilaffyringer; straks skal give afkald på alle atomvåben og eksisterende nukleare programmer på en fuldstændig, kontrollerbar og uigenkaldelig måde og omgående indstille alle relaterede aktiviteter; og skal give afkald på alle andre eksisterende masseødelæggelsesvåben og ballistiske missilprogrammer på en fuldstændig, kontrollerbar og uigenkaldelig måde.
                  
               
                     (4)
                  
                  
                     Den 24. marts 2022 affyrede DPRK et interkontinentalt ballistisk missil. DPRK affyrede missiler mindst tolv gange mellem den 5. januar og den 24. marts 2022.
                  
               
                     (5)
                  
                  
                     Den 25. marts 2022 udsendte Unionens højtstående repræsentant for udenrigsanliggender og sikkerhedspolitik (»den højtstående repræsentant«) en erklæring på Unionens vegne, som kraftigt fordømte Nordkoreas affyring af et interkontinentalt ballistisk missil den 24. marts 2022, hvilket er en krænkelse af adskillige af FN's Sikkerhedsråds resolutioner og en alvorlig trussel mod international og regional fred og sikkerhed. Denne erklæring opfordrede endvidere Nordkorea til at afholde sig fra at foretage sig yderligere, som kunne øge internationale eller regionale spændinger, og til at efterkomme FN's relevante sikkerhedsresolutioner ved at opgive alle sine atomvåben, andre masseødelæggelsesvåben, ballistiske missilprogrammer og eksisterende nukleare programmer på en fuldstændig, kontrollerbar og uigenkaldelig måde og straks indstille alle relaterede aktiviteter. Den højtstående repræsentant erklærede også, at Unionen er rede til om nødvendigt at gennemføre og supplere enhver foranstaltning, der kan træffes af FN's Sikkerhedsråd som reaktion på affyringen af et interkontinentalt ballistisk missil den 24. marts 2022.
                  
               
                     (6)
                  
                  
                     I betragtning af DPRK's fortsatte aktiviteter i forbindelse med ballistiske missiler, som er i strid med og en åbenlys tilsidesættelse af FN's relevante sikkerhedsresolutioner, bør otte personer og fire enheder opføres på listerne over fysiske og juridiske personer, enheder og organer, der er omfattet af restriktive foranstaltninger, i bilag II og III til afgørelse (FUSP) 2016/849.
                  
               
                     (7)
                  
                  
                     Bilag II og III til afgørelse (FUSP) 2016/849 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilag II og III til afgørelse (FUSP) 2016/849 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 21. april 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT L 141 af 28.5.2016, s. 79).
      
      
         
            BILAG
            I bilag II og III til afgørelse (FUSP) 2016/849 foretages følgende ændringer:
            
                        1)
                     
                     
                        I bilag II under overskriften »I. Personer og enheder, der er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem«, underoverskrift »A. Personer«, tilføjes følgende oplysninger:
                        
                                     
                                 
                                 
                                    Navn
                                 
                                 
                                    Alias
                                 
                                 
                                    Identificerende oplysninger
                                 
                                 
                                    Opførelsesdato
                                 
                                 
                                    Begrundelse
                                 
                              
                                    »28.
                                 
                                 
                                    KIM Su Gil
                                 
                                 
                                    KIM Su-Gil
                                 
                                 
                                    Fødselsdato: 1950
                                    Nationalitet: DPRK
                                    Køn: mand
                                 
                                 
                                    21.4.2022
                                 
                                 
                                    Som direktør for Koreas Folkehærs kontor for generel politik mellem 2018 og 2021 og medlem af kommissionen for statsanliggender mellem 2019 og 2021 var han ansvarlig for gennemførelsen af det koreanske arbejderpartis beslutninger vedrørende udvikling af nukleare og ballistiske programmer i strid med De Forenede Nationers Sikkerhedsråds resolution 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) og 2397 (2017).
                                 
                              
                                    29.
                                 
                                 
                                    JON Il Ho
                                 
                                 
                                    JON Il-Ho
                                 
                                 
                                    Fødselsdato: 1955 eller 1956
                                    Nationalitet: DPRK
                                    Køn: mand
                                 
                                 
                                    21.4.2022
                                 
                                 
                                    Som »ledende embedsmand inden for national forsvarsvidenskab« spiller han en vigtig rolle i og er ansvarlig for udviklingen af DPRK's programmer for masseødelæggelsesvåben. Forfremmet til generaloberst i august 2019, modtager af 16. februar-prisen for videnskab og teknologi, direktør for forskningsinstituttet for automatisering og institutdirektør for Kim Chaek teknologiske universitet og vicedirektør for en afdeling i arbejderpartiets centralkomité deltog han i affyringerne af de interkontinentale ballistiske Hwasong-14-missiler (ICBM) den 4. og 28. juli 2017 og i de fleste andre missilaffyringer i 2017, 2019 og marts 2020.
                                 
                              
                                    30.
                                 
                                 
                                    JONG Sung Il
                                 
                                 
                                    JONG Sung-Il
                                 
                                 
                                    Fødselsdato: 20.3.1961
                                    Pasnr.: 927240105
                                    Nationalitet: DPRK
                                    Køn: mand
                                 
                                 
                                    21.4.2022
                                 
                                 
                                    Som »højtstående partiembedsmand« og »ledende embedsmand inden for national forsvarsvidenskab« og udpeget af en FN-medlemsstat som tidligere vicedirektør for Munitions Industry Department under det koreanske arbejderpartis centralkomité i 2017 spiller han en vigtig rolle i og er ansvarlig for udviklingen af DPRK's programmer for masseødelæggelsesvåben, navnlig ballistiske missiler. Han var til stede under testene af de interkontinentale ballistiske Hwasong-14-missiler (ICBM) den 4. og 28. juli 2017 og under affyringer af ballistiske missiler eller stor flerskudsraketkaster den 24. august 2019 og den 10. september 2019.
                                 
                              
                                    31.
                                 
                                 
                                    YU Jin
                                 
                                 
                                    YU Jin
                                 
                                 
                                    Fødselsdato: 1960
                                    Nationalitet: DPRK
                                    Køn: mand
                                 
                                 
                                    21.4.2022
                                 
                                 
                                    Som direktør for Munitions Industry Department og suppleant til det koreanske arbejderpartis centralkomités politiske kontor er han ansvarlig for at spille en vigtig rolle i udviklingen af DPRK's programmer for masseødelæggelsesvåben på både det nukleare og det ballistiske område. Han ledsagede Kim Jong Un til den nationale forvaltning for luft- og rumfartsudvikling forud for affyringen af ICBM i marts 2022 og deltog i den nationale forsvarsudstilling i 2021, hvor der blev udstillet øjensynligt nye våbensystemer. Som vicedirektør var han til stede under testene af de interkontinentale ballistiske Hwasong-14-missiler (ICBM) den 4. og 28. juli 2017 og ligeledes under Kim Jong Uns inspektion af en ny type ubåd, som DPRK angav var bestemt til det »strategiske« formål at deployere ubådsbaserede ballistiske raketter, og som muligvis kan medføre nukleare sprænghoveder, den 22. juli 2019 og affyringer af ballistiske missiler den 25. og 30. juli 2019 og den 2. august 2019.«
                                 
                              
                  
                        2)
                     
                     
                        I bilag III under overskriften »Liste over personer omhandlet i artikel 23, stk. 1, litra c), og artikel 27, stk. 1, litra c)«, underoverskrift »A. Personer«, tilføjes følgende oplysninger:
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Opførelsesdato
                                 
                                 
                                    Begrundelse
                                 
                              
                                    »25.
                                 
                                 
                                    PAK Hwa Song
                                    alias PAK Hwa-Song
                                 
                                 
                                    Medstifter af virksomheden CONGO ACONDE
                                    Fødested: DPRK
                                    Pasnr.: 654331357
                                    Nationalitet: DPRK
                                    Køn: mand
                                    Adresse: Den Demokratiske Republik Congo (DRC)
                                 
                                 
                                    21.4.2022
                                 
                                 
                                    Pak Hwa Song er involveret i omgåelse af sanktioner og er ansvarlig for finansielt at støtte DPRK's nukleare og ballistiske programmer. Han er medstifter af virksomheden CONGO ACONDE, som er en dækvirksomhed for PAEKHO TRADING CORPORATION. PAEKHO er involveret i eksport af statuer til flere lande syd for Sahara i strid med FN's sanktioner. Pak Hwa Song åbnede også en bankkonto i Lubumbashi i en filial for en bank med sæde i Cameroun i strid med FN's Sikkerhedsråds resolutioner. Pak Hwa Song arbejder sammen med Hwang Kil Su. Han udbyder finansielle tjenesteydelser, der støtter DPRK's regime og nukleare programmer.
                                 
                              
                                    26.
                                 
                                 
                                    HWANG Kil Su
                                    alias HWANG Kil-Su
                                 
                                 
                                    Medstifter af virksomheden CONGO ACONDE
                                    Fødested: DPRK
                                    Pasnr.: 654331363
                                    Nationalitet: DPRK
                                    Køn: mand
                                    Adresse: Den Demokratiske Republik Congo (DRC)
                                 
                                 
                                    21.4.2022
                                 
                                 
                                    Hwang Kil Su er involveret i omgåelse af sanktioner og er ansvarlig for finansielt at støtte DPRK's nukleare og ballistiske programmer. Han er medstifter af virksomheden CONGO ACONDE, som er en dækvirksomhed for PAEKHO TRADING CORPORATION. PAEKHO er involveret i eksport af statuer til flere lande syd for Sahara i strid med FN's Sikkerhedsråds resolutioner. Hwang Kil Su åbnede også en bankkonto i Lubumbashi i en filial for en bank med sæde i Cameroun i strid med FN's Sikkerhedsråds resolutioner. Hwang Kil Su arbejder sammen med Pak Hwa Song. Han udbyder finansielle tjenesteydelser, der støtter DPRK's regime og nukleare programmer.
                                 
                              
                                    27.
                                 
                                 
                                    IM Song Sun
                                    alias IM Song-Sun
                                 
                                 
                                    Nationalitet: DPRK
                                    Køn: mand
                                 
                                 
                                    21.4.2022
                                 
                                 
                                    Im Song Sun er i sin egenskab af repræsentant for Corman Construction Company (Tong Bang), som er en dækvirksomhed for Mansudae Overseas Project (MOP) Group, der er opført på FN's liste, involveret i omgåelse af sanktioner i strid med bestemmelserne i FN's Sikkerhedsråds resolution 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) eller 2397 (2017). Han har gennem denne virksomhed forvaltet byggeaktiviteter i Senegal og modtaget betalinger for kontrakter tildelt til MOP og Corman Construction, og han er derfor ansvarlig for finansielle aktiviteter, der støtter DPRK's nukleare og ballistiske programmer.
                                 
                              
                                    28.
                                 
                                 
                                    CHOE Song Chol
                                    alias CHOE Song-Chol
                                 
                                 
                                    Nationalitet: DPRK
                                    Køn: mand
                                 
                                 
                                    21.4.2022
                                 
                                 
                                    Choe Song Chol er i sin egenskab af repræsentant for Corman Construction Company (Tong Bang), som er en dækvirksomhed for Mansudae Overseas Project Group, der er opført på FN's liste, involveret i omgåelse af sanktioner i strid med bestemmelserne i FN's Sikkerhedsråds resolution 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) eller 2397 (2017). Han har gennem denne virksomhed forvaltet byggeaktiviteter i Senegal og modtaget betalinger for kontrakter tildelt til MOP og Corman Construction, og han er derfor ansvarlig for finansielle aktiviteter, der støtter DPRK's nukleare og ballistiske programmer.«
                                 
                              
                  
                        3)
                     
                     
                        I bilag III under overskriften »Liste over personer omhandlet i artikel 23, stk. 1, litra c), og artikel 27, stk. 1, litra c)«, underoverskrift »B. Enheder«, tilføjes følgende oplysninger:
                        
                                     
                                 
                                 
                                    Navn (og muligt alias)
                                 
                                 
                                    Identificerende oplysninger
                                 
                                 
                                    Opførelsesdato
                                 
                                 
                                    Begrundelse
                                 
                              
                                    »5.
                                 
                                 
                                    Eritech Computer Assembly & Communication Technology PLC
                                 
                                 
                                    Adresse: Denden Street N028, Asmara, 257, Eritrea
                                 
                                 
                                    21.4.2022
                                 
                                 
                                    Eritech Computer Assembly & Communication Technology PLC er underlagt de eritreiske forsvarsstyrkers myndighed eller ledelse og har hjemsted i deres kompleks i Asha Golgol Military Technical Center, der anvendes til fremstilling, ændring eller reparation af civilt og militært og paramilitært udstyr. Virksomheden er involveret i omgåelse af sanktioner og er ansvarlig for at støtte DPRK's nukleare og ballistiske programmer, da den blev identificeret som den tiltænkte modtager i juli 2016 af en forsendelse med militært kommunikationsudstyr, der har oprindelse i DPRK, fra Kina. Størstedelen af det pågældende udstyr kom fra GLOCOM, en virksomhed i DPRK, der har specialiseret sig i levering af militært transmissionsudstyr, som er knyttet til DPRK's efterretningstjeneste, hvilket navnlig er i strid med FN's Sikkerhedsråds resolution 2270 (2016).
                                 
                              
                                    6.
                                 
                                 
                                    Korea General Corporation for External Construction (aliasser: KOGEN, GENCO)
                                 
                                 
                                    Adresse: Taedonggang District, Pyongyang, Democratic People's Republic of Korea
                                 
                                 
                                    21.4.2022
                                 
                                 
                                    Korea General Corporation for External Construction (KOGEN), som er en professionel byggevirksomhed uden for landet, beskæftiger sig ifølge præsentationen på DPRK's officielle internetportal Naenara med at udstationere faglærte arbejdstagere og har gennemført projekter i De Forenede Arabiske Emirater, Kuwait, Qatar, Yemen, Rusland, Libyen og Mongoliet. Den har også etableret lokale afdelinger, f.eks. i Zambia. KOGEN er dermed involveret i omgåelse af sanktioner og er ansvarlig for finansielt at støtte DPRK's nukleare og ballistiske programmer, da virksomheden overfører hele eller en del af lønnen for de arbejdstagere, som den udstationerer, til regimet — en praksis, som forbydes ved FN's Sikkerhedsråds resolution 2397 (2017).
                                 
                              
                                    7.
                                 
                                 
                                    Chilsong Trading Corporation
                                 
                                 
                                    Adresse: Pyongyang, Democratic People's Republic of Korea
                                 
                                 
                                    21.4.2022
                                 
                                 
                                    Chilsong Trading Corporation er involveret i omgåelse af sanktioner i strid med FN's Sikkerhedsråds resolution 2270 (2016) og er ansvarlig for at støtte DPRK's nukleare og ballistiske programmer, eftersom den navnlig er repræsenteret ved en nordkoreansk statsborger, CHOE Jin-myong, som sælger militært kommunikationsudstyr og har forhandlet med DAERYONGGANG TRADING CORPORATION, en enhed, der blev sanktioneret af FN's Sikkerhedsråd den 16. juli 2009.
                                 
                              
                                    8.
                                 
                                 
                                    Korea Paekho Trading Corporation
                                    (alias: Joson Paekho Muyok Hoesa)
                                 
                                 
                                    Adresse: Chongryu 3-dong, Taedonggang District, Pyongyang, Democratic People's Republic of Korea
                                 
                                 
                                    21.4.2022
                                 
                                 
                                    Paekho Trading Corporation er en kunstvirksomhed, der medvirker til at opføre statuer i udlandet og eksportere udsmykkede statuer produceret af Paekho Art Studio og fremmer ulovligt arbejde og adgangen til internationale finansielle systemer. Dens aktiviteter er specifikt målrettet udviklingstilskud og -lån samt udenlandske direkte investeringer, der er øremærket til kommunale projekter. Den er dermed involveret i omgåelse af sanktioner og er ansvarlig for finansielt at støtte DPRK's nukleare og ballistiske programmer.«